Doodgeskiet terwyl hy deur regmaak ná inbraakpogingJohan Boekholt (69) is doodgeskiet voor sy huis in Bramley, noordoos van Johannesburg, terwyl hy besig was om die voordeur reg te maak na ŉ vorige inbraakpoging. LookLocal berig dat Boekholt se liggaam by die voordeur van sy huis gekry is. Karen Boe, Boekholt se dogter, sê haar pa is in die bors geskiet terwyl hy besig was om die voordeur reg te maak nadat drie mans vroeër die dag by die huis probeer inbreek het. Boe sê die mans het later teruggekeer en haar pa doodgeskiet terwyl hy die deur probeer regmaak het. Boekholt sou oor vier maande sy 70ste verjaardag gevier het. Boekholt en sy vrou, Cynthia, was 45 jaar getroud. Die polisie soek intussen na drie verdagtes in verband met die moord op Boekholt. Bron: LookLocal